Θοδωρής Ιακωβίδης

Ο Θοδωρής Ιακωβίδης (γεννημένος στις 12 Φεβρουαρίου 1991)  είναι Έλληνας πρωταθλητής της άρσης βαρών με διεθνείς διακρίσεις. Υπήρξε αθλητής του Πανελληνίου Γ.Σ. από το 2002. Σήμερα είναι αθλητής του Παναθηναϊκού.

 Ολυμπιακοί Αγώνες 
Συμμετείχε για την Ελλάδα στους Θερινούς Ολυμπιακούς Αγώνες 2016 όπου κατετάγη 11ος στο σύνολο στα 85 κιλά και στους Ολυμπιακούς Αγώνες 2020, οι οποίοι διεξήχθησαν το 2021 στο Τόκιο, όπου επίσης κατετάγη στην 11η θέση στην κατηγορία των 96 κιλών.

 Μετάλλια σε διεθνείς αγώνες 
Το 2020 κατέκτησε το αργυρό μετάλλιο στην κατηγορία των 89 κιλών στο Παγκόσμιο Κύπελλο Άρσης Βαρών στη Ρώμη.

Στους 17ους Μεσογειακούς Αγώνες του 2013 αναδείχτηκε χάλκινος Μεσογειονίκης στην κατηγορία των 85 κιλών.

Στους 18ους Μεσογειακούς Αγώνες του 2018 αναδείχτηκε χρυσός Μεσογειονίκης στην κατηγορία των 94 κιλών.

Το 2019 κατέκτησε το χρυσό μετάλλιο στην κατηγορία των 89 κιλών στο 12ο Μεσογειακό Κύπελλο Άρσης Βαρών.International Weightlifting Federation - IAKOVIDIS Theodoros 

Έπίσης το 2019 κατέκτησε το χρυσό μετάλλιο στο Cup of the Blue Swords.

 Πανελλήνια πρωταθλήματα 
Έχει στεφθεί 3 φορές πρωταθλητής Ανδρών και 6 φορές πρωταθλητής Νέων Ανδρών στην Ελλάδα (μέχρι το 2016).

Το 2018, ως αθλητής του Παναθηναϊκού πλέον, αναδείχτηκε πρωταθλητής Ελλάδας στην κατηγορία των 89 κιλών.

Το 2019 αναδείχτηκε πρωταθλητής Ελλάδας στην κατηγορία των 96 κιλών.  

Τον Νοέμβριο του 2021 αναδείχτηκε εκ νέου πρωταθλητής Ελλάδας, στην κατηγορία των 89 κιλών.

Τον Νοέμβριο του 2022 αναδείχτηκε για μια ακόμα φορά πρωταθλητής Ελλάδας, επανερχόμενος στην κατηγορία των 96 κιλών.Ελληνική Ομοσπονδία Άρσης Βαρών - Φύλλο Αγώνα Πανελληνίου Πρωταθλήματος Άρσης Βαρών Ανδρών Κατηγορία 96 κιλά . 12 Νοεμβρίου 2022. 

 Παραπομπές 

Κατηγορία:Άρση βαρών στους Ολυμπιακούς Αγώνες
Κατηγορία:Αρσιβαρίστες ΠΑΟ
Κατηγορία:Έλληνες αθλητές της άρσης βαρών
Κατηγορία:Έλληνες Μεσογειονίκες